මෙහි ශිල්පීන් හා ශිල්පිනියන් දෙසීයකට අධික ප්‍රමාණයක් රංගනයෙන් දායක වේ.රවිබන්දු විද්‍යාපති,චන්න විජේවර්ධන,ශ්‍රියන්ත මෙන්ඩිස්,ජැක්සන් ඇන්තනී,නිශ්ශංක දිද්දෙනිය,කුමාර තිරිමාදුර,ඉන්දිකා උපමාලි,මාදනී මල්වත්ත,චතුරිකා පීරිස් ඇතුළු ප්‍රවින රංගධරයන් රැසක් මෙහි රංගන දායකත්වය සපයයි.මෙහි විශේෂ පෙරහුරුවක් ඊයේ (29) දින නෙළුම් පොකුණ මහින්ද රාජපක්ෂ රඟහලේදී පැවැත්වුන අතර එම අවස්ථාවටද ප්‍රවීණ රංගධරයන් ඇතුළු ක්ෂෙත්‍රයේ බොහෝදෙනෙකු ද පැමිණ සිටියහ.එම අවස්ථාවේදී අදහස් දැක්වූ මහාචාර්ය ආරියරත්න ඇතුගල මහතා පවසා‍ සිටියේ හොද රසාස්වාදයෙන් යුත් නාට්‍ය කළාවක් ගොඩනැගිය යුතුබවත් මහාචාර්ය සරත්චන්ද්‍රයන්ගේ නාට්‍ය කළාවට මෙය දිගුවක් සේ අර්ථ දැක්විය හැකි බවත්ය.ඔපෙරා හා බැලේ නාට්‍ය කළාවන්ගේ මිශ්‍රණයෙන් බිහිවූ නිර්මාණ සංස්කෘතියක් ලෙස මෙය විදහා දැක්විය හැකිබවත් මේ කළාව ඉදිරියට ගෙන යාම සදහා සැමගේම දායකත්වය තමාට ඉදිරියේදීත් අවශ්‍ය බවය.